**სააქციო საზოგადოება „ლიბერთი ბანკი“**

**სატენდერო დოკუმენტაცია**

**სს „ლიბერთი ბანკი“-ს სარეალიზაციო ავტომობილების შეფასების მომსახურების შესყიდვა**

**2023 წელი**

**1. შესყიდვის ობიექტი**

1.1სს „ლიბერთი ბანკი“-ს სარეალიზაციო ავტომობილების შეფასების მომსახურების შესყიდვა ფასების ცხრილის  **(დანართი #1**) შესაბამისად;

**2. პრეტენდენტის მიერ წარმოსადგენი დოკუმენტ(ებ)ი**

* ტენდერში მონაწილის საქმიანობის მიმოხილვა:
* საქმიანობის მოკლე აღწერილობა, კლიენტების სია, რეკომენდაციები;
* განიხილება პრეტენდენტი, რომელსაც გააჩნია მინიმუმ 2 (ორი) წლიანი გამოცდილება;
* ინფორმაცია დამფუძნებლ(ებ)ის და მფლობელ(ებ)ის შესახებ;
* სერტიფიკატები (ასეთის არსებობის შემთხვევაში);
* სატენდერო წინადადება ფასების ცხრილის **(დანართი #1)** -ის მიხედვით;
* ინფორმაცია წარსულში ანალოგიური გამოცდილების შესახებ;
* ცნობა საგადასახადოდან დავალიანების არ არსებობის შესახებ;
* რეკვიზიტები;
* საკონტაქტო პირის (პროექტის მენეჯერის) მონაცემები.

***შენიშვნა:***

* განიხილება მხოლოდ ის წინადადებები, რომლებიც მოიცავს ზემოთ ჩამოთვლილ ყველა პუნქტს;

**3. შესყიდვის ობიექტის მიწოდების ვადა, ადგილი და მიწოდების პირობა**

3.1. სს „ლიბერთი ბანკის“ ობიექტებზე მომსახურების მიწოდება განხორციელდება ბანკის მიერ წინასწარ განსაზღვრულ მისამართებზე.მომსახურება უნდა განხორციელდეს სამუშაო საათებში;

**4. პრეტენდენტის წინადადების ფასი და ანგარიშსწორების პირობები**

4.1. წინადადების ფასის წარმოდგენა შესაძლებელია, მხოლოდ ეროვნულ ვალუტაში, მომსახურების მიწოდებასთან დაკავშირებული ყველა ხარჯისა და საქართველოს კანონმდებლობით გათვალისწინებული ყველა გადასახადის გათვალისწინებით, დღგ-ს ჩათვლით;

4.2.ხარჯები, რომლებიც სატენდერო წინადადების ფასში არ იქნება გათვალისწინებული, არ დაექვემდებარება ანაზღაურებას;

4.3. ბანკის მიერ ანაზღაურება განხორციელდება ყოველთვიურად, მომსახურების შესაბამისი მიღება-ჩაბარების აქტის და საგადასახადო ანგარიშ-ფაქტურის წარმოდგენიდან 10 (ათი) სამუშაო დღის განმავლობაში;

**5. ზოგადი პირობები**

5.1. პრეტენდენტის მიერ მოწოდებული ყველა დოკუმენტი ან/და ინფორმაცია ხელმოწერილი და ბეჭედდასმული (ბეჭდის არსებობის შემთხვევაში) უნდა იყოს უფლებამოსილი პირის მიერ (საჭიროების შემთხვევაში წარმოდგენილი უნდა იქნას მინდობილობა);

5.2. სატენდერო დოკუმენტაციით მოთხოვნილი ყველა დოკუმენტ(ებ)ი წარმოდგენილ უნდა იქნეს ქართულ ენაზე; დოკუმენტების და ინფორმაციის უცხოურ ენაზე წარდგენის შემთხვევაში მათ უნდა დაერთოს ნოტარიულად დამოწმებული ქართული თარგმანი;

5.3. გამარჯვებულ პრეტენდენტთან გაფორმდება ხელშეკრულება ხელშეკრულების შაბლონის **(დანართი #2)** შესაბამისად. ხელშეკრულების ხელმოწერაზე უარის თქმა ავტომატურად გამოიწვევს პრეტენდენტის დისკვალიფიკაციას და შავ სიაში მოხვედრას.

**6. ინფორმაცია პრეტენდენტებისათვის**

6.1.შემოთავაზების წარმოდგენის ბოლო ვადა: **2023 წლის 07 აგვისტო** 17:00 საათი;

6.2.**პრეტენდენტის მიერ სატენდერო წინადადება გადმოგზავნილი უნდა იყოს მითითებულ ელ.ფოსტაზე:** tendercommittee@lb.ge;

ამავე მეილიდან, ბანკის მხრიდან მოხდება პრეტენდენტისგან სატენდერო წინადადების მიღების დადასტურება, სხვა შემთხვევაში გთხოვთ დაგვიკავშირდეთ განცხადებაში მითითებულ საკონტაქტო ნომერზე;

6.3.სატენდერო დოკუმენტაციასთან დაკავშირებული განმარტებების მიღება პრეტენდენტს შეუძლია სატენდერო კომისიის აპარატში: შესყიდვების მენეჯერი შორენა თავაძე, მობ: 595 901 200, ელ-ფოსტა: shorena.tavadze@lb.ge;

დამატებითი პირობები!

* პრეტენდენტი ვალდებულია წარმოადგინოს შემფასებლის სერტიფიკატი;
* ბანკის მოთხოვნის შესაბამისად, არა უგვიანეს მეორე დღისა, უნდა მოახდინოს ავტომობილის ფიზიკური დათვალიერება ბანკის სადგომზე;
* დათვალიერების შემდეგ, არა უგვიანეს მეორე დღისა, გამოაგზავნოს შესაბამისი შეფასების აქტი (ოქმი);
* საჭიროების შემთხვევაში იყოს ბანკის წარმომადგენელი სხვადასხვა ორგანიზაციებთან და სტრუქტურებთან;
* შეფასების ღირებულება ერთ შეფასებულ ავტომობილზე არ უნდა აღემატებოდეს 50 (ორმოცდაათი) ლარს, უპირატესობა მიენიჭება დაბალი ფასის მიხედვით;
* ყოველთვიურად შესაფასებელი ავტომობილების საშუალო რაოდენობაა 30-40 ერთეული;